Ναι, η τοποθέτηση αυτόνομης μονάδας θέρμανσης δεν προϋποθέτει προηγούμενη έγκριση ή απόφαση της γενικής συνέλευσης πολυκατοικίας. Με αυτόν τον τρόπο, κάθε διαμέρισμα απαλλάσεται από διαδικαστικά εμπόδια και όλοι μπορούν να έχουν πρόσβαση στην φιλική προς το περιβάλλον μορφή ενέργειας.
Η Ένωση Επαγγελματιών Φυσικού Αερίου καλωσορίζει τη νέα νομοθετική ρύθμιση (Ν.4447/2016) που προβλέπει ότι για την τοποθέτηση ανεξάρτητων μονάδων θέρμανσης δεν απαιτείται έγκριση ή απόφαση της γενικής συνέλευσης, αφού καθιστά σημαντικά πιο άμεση, εύκολη και ευνοϊκή την αυτόνομη σύνδεση ενός διαμερίσματος με το δίκτυο φυσικού αερίου.
Αυτό είναι δυνατό να γίνει με την τοποθέτηση ενός ατομικού λέβητα με ενσωματωμένο καυστήρα φυσικού αερίου είτε σε κάποιο σημείο μέσα στο σπίτι είτε σε κάποιο ημιυπαίθριο χώρο.